CELEX: 32007D0610
Language: bg
Date: 2007-09-11 00:00:00
Title: 2007/610/ЕО: Решение на Комисията от 11 септември 2007 година относно финансовото участие на Общността по програмата за контрол на организми, вредни за растения и растителни продукти във френските отвъдморски департаменти, за 2007 г. (нотифицирано под номер C(2007) 4147)

15.9.2007   
            
            
               BG
            
            
               Официален вестник на Европейския съюз
            
            
               L 242/24
            
         
      РЕШЕНИЕ НА КОМИСИЯТА
   
   от 11 септември 2007 година
   относно финансовото участие на Общността по програмата за контрол на организми, вредни за растения и растителни продукти във френските отвъдморски департаменти, за 2007 г.
   (нотифицирано под номер C(2007) 4147)
   (само текстът на френски език е автентичен)
   (2007/610/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 17, параграф 3, първа алинея, първо изречение,
   като има предвид, че:
   
               (1)
            
            
               Условията за отглеждане във френските отвъдморски департаменти изискват специални мерки по отношение на растителната продукция. Тези мерки включват скъпи фитосанитарни мерки.
            
         
               (2)
            
            
               В Решение 2007/609/ЕО на Комисията от 10 септември 2007 г. относно определението за мерките, отговарящи на условията за финансиране от Общността по програмите за контрол на организми, вредни за растения или растителни продукти във френските отвъдморски департаменти, на Азорските острови и на Мадейра (2) се определят мерките, отговарящи на условията за финансиране от Общността по програми за контрол на организми, вредни за растения и растителни продукти във френските отвъдморски департаменти, на Азорските острови и на Мадейра.
            
         
               (3)
            
            
               Френските власти предоставиха на Комисията програма, която предвижда фитосанитарни мерки. Тази програма определя целите, които следва да се постигнат, очакваните отчетни резултати, мерките, които следва да се предприемат, тяхната продължителност и стойност с оглед на евентуална финансова помощ от Общността. Предвидените в тази програма мерки отговарят на изискванията от Решение 2007/609/ЕО относно определението за мерките, отговарящи на условията за финансиране от Общността по програмите за контрол на организми, вредни за растения и растителни продукти във френските отвъдморски департаменти, на Азорските острови и на Мадейра.
            
         
               (4)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3) Европейският фонд за гарантиране на земеделието финансира фитосанитарните мерки. За целите на финансовия контрол на тези мерки се прилагат членове 9, 36 и 37 от посочения по-горе регламент.
            
         
               (5)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се финансова помощ от Общността за Франция относно официалната програма за контрол на организми, вредни за растения и растителни продукти във френските отвъдморски департаменти, за 2007 г., както е определено в част А от приложението.
   Тя се свежда до 60 % от общите допустими разходи, както е определено в част Б от приложението, с максимална стойност 224 700 EUR (без ДДС).
   Член 2
   1.   Аванс от 100 000 EUR се изплаща в рамките на 60 дни след получаване на заявлението за плащане от Франция.
   2.   Балансът на финансовата помощ се изплаща, като се има предвид, че на Комисията следва да се предостави окончателен доклад за изпълнението на програмата в електронна форма най-късно до 15 март 2008 г.
   Докладът съдържа:
   
               а)
            
            
               кратка техническа оценка на цялата програма, включително степента на осъществяване на физическите и качествените цели и на постигнатия прогрес, както и оценка на непосредственото фитосанитарно и икономическо влияние; и
            
         
               б)
            
            
               финансов отчет на разноските, показващ действителните разходи, разбити по подпрограми и по мерки.
            
         3.   По отношение на разбивката на примерния бюджет, определен в част Б от приложението, Франция може да коригира финансите между различни мерки в една и съща подпрограма в рамките на лимит от 15 % от помощта на Общността в тази подпрограма, като има предвид, че общата сума от допустимите разходи, предвидени в програмата, не е надхвърлена и следователно главната цел на програмата не е изложена на риск.
   Франция уведомява Комисията за всякакви направени корекции.
   Член 3
   Настоящото решение се прилага от 1 януари 2007 година.
   Член 4
   Адресат на настоящото решение е Френската република.
   
      Съставено в Брюксел на 11 септември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 42, 14.2.2006 г., стр. 1. Регламент, изменен с Регламент (ЕО) № 2013/2006 (ОВ L 384, 29.12.2006 г., стр. 13).
   
      (2)  Виж стр. 20 от настоящия брой на Официален вестник.
   
      (3)  ОВ L 209, 11.8.2005 г., стр. 1. Регламент, последно изменен с Регламент (ЕО) № 378/2007 (ОВ L 95, 5.4.2007 г., стр. 1).
   
      ПРИЛОЖЕНИЕ
      Програма и разбивка на примерния бюджет за 2007 г.
      ЧАСТ А
      Програма
      Програмата се състои от три подпрограми:
      
                  1.
               
               
                  подпрограма за департамент Мартиника:
                  
                              а)
                           
                           
                              мярка 1.1: фитосанитарна оценка и диагностика чрез използване на регионалната лаборатория и нейния подвижен отдел („зелена лаборатория“);
                           
                        
                              б)
                           
                           
                              мярка 1.2: изследване на биологичното разнообразие в стопанствата за отглеждане на плодове или зеленчуци;
                           
                        
            
                  2.
               
               
                  подпрограма за департамент Гвиана:
                  
                              а)
                           
                           
                              мярка 2.1: създаване на селскостопанска фитосанитарна система за предупреждение при производството на ориз;
                           
                        
                              б)
                           
                           
                              мярка 2.2: повишаване на капацитета за диагностициране чрез използване на регионалната лаборатория и нейния подвижен отдел („зелена лаборатория“);
                           
                        
            
                  3.
               
               
                  подпрограма за департамент Гваделупа:
                  
                              а)
                           
                           
                              мярка 3.1: създаване на изследователска мрежа за регистриране на плодовете;
                           
                        
                              б)
                           
                           
                              мярка 3.2: изследване и последстващи действия относно смъртоносното пожълтяване при кокосовите орехи;
                           
                        
                              в)
                           
                           
                              мярка 3.3: управление на риска от въвеждане на вредители посредством туристическа дейност;
                           
                        
                              г)
                           
                           
                              мярка 3.4: създаване на метод за екологично прочистване на заразените с хлордекон и HCH почви;
                           
                        
                              д)
                           
                           
                              мярка 3.5: планиран контрол на мравките по маниоката.
                           
                        
            ЧАСТ Б
      Разбивка на примерния бюджет
      (в EURO) с означение на различните очаквани отчетни резултати
      
                  Подпрограми
               
               
                  Естество на отчетните резултати (S: предоставяне на услуги, R: изследователска или проучвателна работа)
               
               
                  Допустими разходи
               
               
                  Национална помощ
               
               
                  Помощ от ЕО
               
            
                  Мартиника
               
            
                  Мярка 1.1
               
               
                  Фитосанитарна диагностика на място (S)
               
               
                  75 000
               
               
                   
               
               
                   
               
            
                  Мярка 1.2
               
               
                  Изследване на биологичното разнообразие и допълнителните ползи (R)
               
               
                  40 500
               
            
                  Междинна обща сума
               
               
                   
               
               
                  115 500
               
               
                  46 200
               
               
                  69 300
               
            
                  Гвиана
               
            
                  Мярка 2.1
               
               
                  Моделизирана фитосанитарна система за предупреждение (R)
               
               
                  110 000
               
               
                   
               
               
                   
               
            
                  Мярка 2.2
               
               
                  Фитосанитарна диагностика на място (S)
               
               
                  25 000
               
            
                  Междинна обща сума
               
               
                   
               
               
                  135 000
               
               
                  54 000
               
               
                  81 000
               
            
                  Гваделупа
               
            
                  Мярка 3.1
               
               
                  Създаване на изследователска мрежа за регистриране на плодовете (R)
               
               
                  28 000
               
               
                   
               
               
                   
               
            
                  Мярка 3.2
               
               
                  Доклад от изследване на болест и съобщение до производителите относно фитосанитарните рискове (S)
               
               
                  12 000
               
            
                  Мярка 3.3
               
               
                  Действия по информиране на обществеността относно рисковете от въвеждане на вредители (S)
               
               
                  28 000
               
            
                  Мярка 3.4
               
               
                  Създаване на метод за екологично прочистване на заразените почви (R)
               
               
                  15 000
               
            
                  Мярка 3.5
               
               
                  Изследване на евентуалния интегриран контрол на даден вредител (R)
               
               
                  41 000
               
            
                  Междинна обща сума
               
               
                   
               
               
                  124 000
               
               
                  49 600
               
               
                  74 400
               
            
                  Общо
               
               
                   
               
               
                  374 500
               
               
                  149 800
               
               
                  224 700